Diari Oficial de la Generalitat Valenciana


Sumari del DOGV 6321, del 29-07-2010 (2010/8454)

Informació pública de l'alternativa tècnica del Programa d'Actuació Integrada del Sector PRI R.02 del Pla General d'Ordenació Urbana de Vinaròs.
------------------------------------------------------------------------------------------------------------------------------------------------

### Dades del document

Número de DOGV
:   6321

Data del DOGV
:   29-07-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/8454


Data del document
:   29-07-2010

Organisme emissor
:   Ceramicas y Construcciones Roca, SL

Tipus de document
:   Anunci

Descriptors 

:   * Vinaròs
    * pla d'urbanisme
    * empresa privada

Informació pública de l'alternativa tècnica del Programa d'Actuació Integrada del Sector PRI R.02 del Pla General d'Ordenació Urbana de Vinaròs. [2010/8454]  
La corporació municipal de Vinaròs, en la sessió del Ple celebrada el dia 13 d'abril de 2010, va adoptar l'acord d'inici de gestió indirecta per al Programa d'Actuació Integrada del PRI.R.02 i va aprovar les bases particulars reguladores de la gestió indirecta de l'esmentat Programa d'Actuació Integrada del PRI.R.02.  
En conseqüència, la mercantil Cerámicas y Construcciones Roca, SL, en virtut de les facultats que li confereix l'article 292 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, en referència a l'article 132 i següents de la Llei 16/2006, de 30 de desembre, de la Generalitat, Urbanística Valenciana, sotmet a informació pública l'alternativa tècnica del Programa d'Actuació Integrada del PRI.R.02 del Pla General d'Ordenació Urbana de Vinaròs, que conté projecte d'urbanització per al sector indicat.  
La presentació de dues còpies de l'esmentada alternativa tècnica es troba protocol·litzada en acta notarial a la Notaria de Manuel Manzanares, sítia a Vinaròs (Castelló), passatge del Doctor Santos, 12, entresòl, 12839, i també se n'ha dipositada una còpia a l'Ajuntament de Vinaròs.  
Es fa constar, en aplicació de l'article 293 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística que, durant el termini d'un mes, comptador des de l'endemà de la publicació d'aquest anunci en el Diari Oficial de la Comunitat Valenciana, qualsevol persona podrà comparéixer en horari d'atenció al públic (de 09.00 a 14.00 hores, de dilluns a divendres) a la notaria de Doctor Santos, 12, entresòl, 12319, així com a l'Ajuntament de Vinaròs, dins l'horari d'atenció al públic, per a obtindre informació pels procediments legals, sobre els documents protocol·litzats, a fi d'al·legar allò que corresponga, si escau.  
Es fa constar que s'han practicat les notificacions als títols cadastrals dels terrenys de conformitat amb el que estableix la legislació vigent, si bé aquest anunci es publica als efectes que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal dels quals és desconegut, per als titulars que no es troben en la base de dades de la relació emesa pels organismes oficials i per a aquells que, intentada la notificació, aquesta no haja sigut possible, així com per a esmenar qualsevol defecte en què s'haja pogut incórrer en l'esmentada notificació, cosa que se'ls comunica mitjançant aquest avís, als efectes oportuns, als titulars de les parcel·les:  
- Parcel·la sítia a l'avinguda de Barcelona, número 5, sòl, ref. cadastral 5518308BC6143C3397WX.  
- Parcel·la sítia al carrer de Tomàs Mancisidor, número 7, sòl, ref. cadastral 8372525PA4723N9844FO.  
Vinaròs, 29 de juliol de 2010.- L'administrador solidari, en representació de Cerámicas y Construcciones Roca, SL: José Luis Roca Castillo.